Autoritățile au emis un cod galben de inundații pentru râuri din 17 județe.
Râuri din 17 județe se află, până vineri, sub avertizare hidrologică Cod galben. Sunt aşteptate scurgeri importante pe versanţi, torenţi şi pâraie, viituri rapide pe râurile mici şi creşteri de debite, cu depăşirea cotelor de atenție.
Începând de miercuri, de la ora 12.00, până vineri la ora 10.00, va fi în vigoare Cod galben care va afecta râuri din bazinele hidrografice Crasna, Barcău, Someşul Mic, Crişul Repede, Crişul Negru, Crişul Alb, Mureş, Bega, Timiş, Bârzava, Caraş, Nera, Cerna, afluenţii mici ai Dunării amonte confluenţă cu râul Desnăţui, Desnăţui, Jiu, Olt, Călmăţui.
Fenomenele vizate sunt scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri, cu posibile depăşiri ale cotelor de atenție.
Sunt vizate râuri din județele Sălaj, Satu Mare, Bihor, Cluj, Arad, Hunedoara, Alba, Sibiu, Timiş, Caraş Severin, Mehedinţi, Dolj, Gorj, Vâlcea, Argeş, Olt şi Teleorman.
Atenționarea hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele Caraş Severin şi Timiş.
Sursa: Newsinn